9. การจัดการ

โครงสร้างการจัดการและแผนผังการบริหารองค์กร

บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) ณ วันที่ 31 ธันวาคม 2550

[]

9.1 โครงสร้างการจัดการ 

  รายละเอียดเกี่ยวกับคณะกรรมการและเจ้าหน้าที่บริหารของบริษัท

  คณะกรรมการและเจ้าหน้าที่บริหารของบริษัทมีคุณสมบัติครบตามมาตรา 68
  แห่งพระราชบัญญัติบริษัทมหาชน พ.ศ. 2535
  และตามประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
  การขออนุญาตและการอนุญาตให้เสนอขายหุ้นที่ออกใหม่ ลงวันที่ 22 มีนาคม 2543

  รายละเอียดเกี่ยวกับคณะกรรมการ กรรมการผู้มีอำนาจลงนาม ผู้บริหาร
  คณะกรรมการตรวจสอบของบริษัท มีดังต่อไปนี้

ก) คณะกรรมการบริษัท

  การประชุมคณะกรรมการ
  เลขานุการบริษัทได้จัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
  7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
  ปกติการประชุมแต่ละครั้งจะใช้เวลาประมาณ 2 ชั่วโมง โดยในปี 2550
  ที่ผ่านมาคณะกรรมการมีการประชุมตามวาระปกติจำนวน 14 ครั้ง
  และได้มีการจดบันทึกการประชุมเป็นลายลักษณ์อักษร
  จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและ
  ผู้ที่เกี่ยวข้องตรวจสอบได้ โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

  ---------------------------------- ---------------- ------------------------------
  รายชื่อ                              ตำแหน่ง           การเข้าร่วมประชุม/การประชุมทั้งหมด
                                                      (ครั้ง)

                                                      ปี 2550

  1. พลเอก อัครเดช ศศิประภา            ประธานกรรมการ    14/14

  2. พลเอก ชัยณรงค์ หนุนภักดี             กรรมการ          13/14

  3 พลเอก นิพัฒน์ บุณยรัตพันธุ์              กรรมการอิสระ      13/14

  4. พลเอก นฤนาท กัมปนาทแสนยากร       กรรมการอิสระ      14/14

  5. พลเอก เสงี่ยม สวางควัฒน์            กรรมการอิสระ      13/14

  6. พลเอก ปริญญา ชัยสุกวัฒน์             กรรมการอิสระ      13/14

  7. พลตำรวจเอก สมชาย วาณิชเสนี        กรรมการ          5/6

  8. นางนวลพรรณ ล่ำซำ                 กรรมการอิสระ      3/4

  9. นายศิรสิทธิ์ เอกะหิตานนท์             กรรมการอิสระ      7/9

  10.นางสาวจารุวรรณ จันทิมาพงษ์          กรรมการ          8/11

  11.นางจินดา เทพพัตรา                 กรรมการ          7/9

  12.นางปานทิพย์ ศรีพิมล                 กรรมการ          11/14

  13.นายพงศ์พันธุ์ บุรณศิริ                 กรรมการ          14/14

  14.นายนิพิฐ อรุณวงษ์ ณ อยุธยา           กรรมการ          14/14

  15.นายเสกสิทธิ์ เจริญเศรษฐศิลป์          กรรมการอิสระ      9/9
  ---------------------------------- ---------------- ------------------------------

-   ขอบเขตอำนาจหน้าที่ของคณะกรรมการบริษัท

  คณะกรรมการบริษัทมีอำนาจและหน้าที่จัดการบริษัทให้เป็นไปตามกฎหมาย วัตถุประสงค์
  และข้อบังคับ ตลอดจนมติของที่ประชุมผู้ถือหุ้น ด้วยความสุจริต
  ระมัดระวังและรักษาผลประโยชน์ของบริษัท เป็นผู้กำหนดเป้าหมาย แนวทาง นโยบาย แผนงาน
  และงบประมาณของบริษัท รวมทั้ง

  ควบคุม
  กำกับดูแลและติดตามผลการดำเนินงานของบริษัทให้เป็นไปตามนโยบายและงบประมาณที่คณะกรรมการได้ให้ไว้บนพื้นฐานของหลักการกำกับดูแลกิจการที่ดี
  โดยปฏิบัติให้เป็นไปตามหลักเกณฑ์และข้อบังคับของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์และพิจารณาอนุมัติกิจการอื่นๆที่สำคัญอันเกี่ยวกับบริษัทหรือที่เห็นสมควรจะดำเนินการนั้นๆเพื่อให้เกิดประโยชน์แก่บริษัท

  ข.) คณะกรรมการบริหาร

  ประกอบด้วยกรรมการ 6 ท่าน ดังนี้

  1. พลเอก ชัยณรงค์ หนุนภักดี ประธานกรรมการบริหาร

  2. พลตำรวจเอก สมชาย วาณิชเสนี รองประธานกรรมการบริหาร

3. นางลีนา เจริญศรี กรรมการบริหาร

4. นายณรงค์ พหลเวชช์ กรรมการบริหาร

5. พลเอก ยรรยง ว่องวิทย์ กรรมการบริหาร
6. นายวัฒนา ยุกแผน กรรมการบริหาร

-   ขอบเขตอํานาจหน้าที่ของคณะกรรมการบริหาร

  คณะกรรมการบริหารมีหน้าที่กำหนดนโยบาย ทิศทาง กลยุทธ์ แผนงาน
  และหลักในการดำเนินธุรกิจให้สอดคล้องกับเป้าหมายและงบประมาณที่ได้รับมอบหมายและอนุมัติจากคณะกรรมการบริษัท
  ตรวจสอบ
  ติดตามการดำเนินงานตามนโยบายและแผนธุรกิจที่กำหนดไว้ให้เป็นไปอย่างมีประสิทธิภาพ
  พิจารณากลั่นกรองโครงการลงทุนขนาดใหญ่ เพื่อนำเสนอให้คณะกรรมการบริษัทพิจารณาอนุมัติ
  แล้วแต่กรณี และปฏิบัติหน้าที่อื่นๆ ตามที่ได้รับมอบหมายจากคณะกรรมการเป็นคราวๆ

  ค.) คณะกรรมการตรวจสอบ

  ประกอบด้วยกรรมการอิสระ 3 ท่าน ดังนี้

  1. พลเอก นฤนาท กัมปนาทแสนยากร ประธานคณะกรรมการตรวจสอบ

  2. พลเอก เสงี่ยม สวางควัฒน์ กรรมการตรวจสอบ

  3. พลเอก ปริญญา ชัยสุกวัฒน์ กรรมการตรวจสอบ

  กรรมการตรวจสอบมีการประชุมสม่ำเสมอ ในปี 2550 มีการประชุมทั้งสิ้น 12 ครั้ง
  และรายงานต่อคณะกรรมการบริษัท

 ขอบเขตอำนาจหน้าที่ของคณะกรรมการตรวจสอบ 

  คณะกรรมการตรวจสอบมีหน้าที่สอบทานความถูกต้อง น่าเชื่อถือของรายงานทางการเงิน
  สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิภาพ
  พิจารณาคัดเลือกผู้สอบบัญชีของบริษัท และกำหนดค่าตอบแทน
  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้อง พิจารณา
  การทำรายการที่เกี่ยวโยงกัน และการเปิดเผยข้อมูล จัดทำรายงาน

  การกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
  รวมทั้งปฏิบัติการอื่นใดตามที่คณะกรรมการของบริษัทมอบหมาย

-   การแต่งตั้งคณะกรรมการตรวจสอบ

  คณะกรรมการตรวจสอบมีวาระอยู่ในตำแหน่งคราวละ 3 ปี
  กรรมการตรวจสอบซึ่งพ้นจากตำแหน่งตามวาระอาจจะได้รับการแต่งตั้งใหม่อีกก็ได้
  ในกรณีที่ตำแหน่งกรรมการตรวจสอบว่างลงเพราะเหตุอื่นนอกจากถึงคราวออกตามวาระ
  ให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบ
  เพื่อให้กรรมการตรวจสอบมีจำนวนครบตามที่คณะกรรมการบริษัทกำหนด
  โดยบุคคลที่เข้ามาเป็นกรรมการตรวจสอบแทนอยู่ในตำแหน่งได้เพียงเท่าวาระที่ยังเหลืออยู่ของกรรมการตรวจสอบซึ่งตนแทน

4.  คณะกรรมการกำหนดค่าตอบแทน

ประกอบด้วยกรรมการ 2 ท่าน ดังนี้

1. พลเอก นิพัฒน์ บุณยรัตพันธุ์ ประธานกรรมการกำหนดค่าตอบแทน

2. นายนิพิฐ อรุณวงษ์ ณ อยุธยา กรรมการกำหนดค่าตอบแทน

  ในปี 2550 คณะกรรมการกำหนดค่าตอบแทนมีการประชุมทั้งสิ้น 1 ครั้ง
  และรายงานต่อคณะกรรมการบริษัท

-   ขอบเขตอํานาจหน้าที่ของคณะกรรมการกำหนดค่าตอบแทน

  คณะกรรมการกำหนดค่าตอบแทนมีหน้าที่กำหนดนโยบาย แนวทางปฏิบัติ
  และวิธีการพิจารณาค่าตอบแทนหรือผลประโยชน์อย่างอื่นให้แก่คณะกรรมการ
  คณะอนุกรรมการและผู้บริหารระดับสูงให้สอดคล้องกับผลการดำเนินงานของบริษัท
  เพื่อนำเสนอคณะกรรมการบริษัท
  ขออนุมัติต่อที่ประชุมผู้ถือหุ้นพิจารณากำหนดวงเงินค่าตอบแทนคณะกรรมการบริษัทให้เป็นไปตามพระราชบัญญัติบริษัทมหาชนจำกัดและข้อบังคับของบริษัท
  รวมทั้งปฏิบัติการอื่นใดตามที่คณะกรรมการของบริษัทมอบหมาย

5.  คณะกรรมการสรรหาเฉพาะกิจ

  เนื่องจากบริษัทไม่มีนโยบายในการตั้งกรรมการสรรหาเป็นการถาวรเนื่องจากภาระกิจต่าง ๆ
  ในกรอบงานดังกล่าวมีไม่มาก จึงได้มีการแต่งตั้งคณะกรรมการสรรหาเป็นกรณี ๆ ไป
  แต่ได้กำหนดหลักเกณฑ์ในการสรรหากรรมการรวมทั้งผู้บริหารระดับสูง
  เข้ามาปฏิบัติหน้าที่ในบริษัทโดยจะต้องเป็นผู้ทรงคุณวุฒิ มีวิสัยทัศน์ที่กว้างไกล มีภาวะผู้นำ
  มีพื้นฐานและความเชี่ยวชาญที่จะนำมาพัฒนากิจการต่อไปในอนาคต
  มีประวัติการทำงานที่ดีและโปร่งใส เป็นผู้มีคุณธรรม และจริยธรรม
  มีความสามารถในการแสดงความคิดเป็นที่เป็นอิสระ
  เพื่อเป็นกรอบและบรรทัดฐานในการปฏิบัติงานของคณะกรรมการสรรหาของบริษัท

6.  เจ้าหน้าที่บริหาร

-   เจ้าหน้าที่บริหาร 5 ลำดับแรกของบริษัท ณ วันที่ 31 ธันวาคม 2550 ประกอบด้วย

1. นายพงศ์พันธุ์ บุรณศิริ กรรมการผู้จัดการ

2. พลโท วิจัย จันทรานุตร รองกรรมการผู้จัดการ

3. พลตรี สถาพร ธนรักษ์ ผู้ช่วยกรรมการผู้จัดการ

4. นายสมเกียรติ ศิลาบัณฑิตย์ ผู้จัดการฝ่ายบัญชีและการเงินอาวุโส

5. นายสมบัติ พรพัฒนานิคม รองผู้จัดการโรงงาน

-   ขอบเขตอำนาจหน้าที่ของกรรมการผู้จัดการ

  ดูแล บริหาร ดำเนินงาน และปฏิบัติงานประจำตามปกติธุรกิจเพื่อประโยชน์ของบริษัท
  ให้เป็นไปตามวัตถุประสงค์และข้อบังคับของบริษัท ตลอดจนระเบียบ มติ นโยบาย แผนงาน
  และงบประมาณที่ได้รับมอบหมายจากคณะกรรมการ บริษัท
  เป็นผู้รับมอบอำนาจในการกระทำการใดๆ ที่ปฏิบัติไปตามปกติธุรกิจได้
  เป็นผู้นำเสนอให้คณะกรรมการบริษัทพิจารณาอนุมัติการลงทุนในการพัฒนาโครงการใดๆ
  ที่ไม่อยู่ในนโยบายประจำปีของบริษัท
  อำนาจหน้าที่ของกรรมการผู้จัดการไม่รวมถึงการดำเนินงานที่เกี่ยวกับรายการที่เกี่ยวโยงกันและ/หรือรายการได้มาหรือจำหน่ายไปซึ่งสินทรัพย์ของบริษัท
  ตามกฎเกณฑ์ของตลาดหลักทรัพย์แห่งประเทศไทย

9.2 การสรรหากรรมการและผู้บริหาร 

  คณะกรรมการสรรหาที่ได้รับแต่งตั้งเฉพาะกิจจะพิจารณาคัดเลือกบุคคลที่มีคุณสมบัติเหมาะสมนำเสนอต่อคณะกรรมการ
  และ/หรือผู้ถือหุ้นเพื่อพิจารณาแต่งตั้งโดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
  สามารถออกเสียงลงคะแนนเลือกตั้งคณะกรรมการเป็นรายบุคคลหรือรายคณะหรือด้วยวิธีการอื่นก็ได้
  ตามแต่ที่ประชุมจะเห็นสมควร โดยในการลงมติแต่ละครั้ง
  ผู้ถือหุ้นจะแบ่งคะแนนเสียงแก่คนใดหรือคณะใดไม่ได้
  และการออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
  ให้ผู้เป็นประธานที่ประชุมเป็นผู้ออกเสียงชี้ขาด
  สำหรับกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการเลือกบุคคลเข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่าสองเดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังอยู่ของกรรมการที่ตนแทน
  มติของคณะกรรมการดังกล่าวต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
  ทั้งนี้ กรรมการจะเป็นผู้ถือหุ้นของบริษัทหรือไม่ก็ได้

  กรรมการอิสระมีหลักเกณฑ์การสรรหาตามที่ระบุไว้ในประกาศคณะกรรมการกำกับหลักทรัพย์และตลาดหลักทรัพย์
  กล่าว คือ จะต้องเป็นบุคคลที่ถือหุ้นไม่เกินร้อยละห้าของจำนวนหุ้นในบริษัทใหญ่ บริษัทย่อย
  บริษัทร่วม หรือนิติบุคคลที่อาจมีความขัดแย้ง และไม่เป็นผู้มีความสัมพันธ์กับผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท
  หรือบริษัทย่อยในลักษณะที่กฎหมายกำหนด เช่น การเป็นลูกจ้าง หรือการเป็นญาติสนิท
  และไม่มีความสัมพันธ์ทางธุรกิจ ในลักษณะที่อาจทำให้ขาดความเป็นอิสระ

  คณะกรรมการตรวจสอบ (Audit Committee) มีจำนวนสามคน
  ซึ่งจะต้องเป็นกรรมการอิสระมีคุณสมบัติและหน้าที่ในลักษณะเดียวกับที่กำหนดไว้ในข้อบังคับตลาดหลักทรัพย์แห่งประเทศไทยว่าด้วยคุณสมบัติและขอบเขตการดำเนินงานของคณะ
  กรรมการตรวจสอบ
  มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้
  รวมทั้งการทำหน้าที่อื่นในฐานะกรรมการตรวจสอบ

ค่าตอบแทนผู้บริหาร 

  บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใสโดยค่าตอบแทนอยู่ในระดับเดียวกับอุตสาหกรรมและเพียงพอที่จะดึงดูดและรักษากรรมการที่มีคุณสมบัติที่ต้องการ
  และได้ขออนุมัติจากที่ประชุมผู้ถือหุ้นแล้ว
  กรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
  ได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายเพิ่มขึ้น

  ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
  ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
  โดยคณะกรรมการกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการบริษัทเพื่อพิจารณาและอนุมัติขั้นสุดท้าย

  บริษัทได้จ่ายค่าตอบแทนต่าง ๆ ให้แก่กรรมการและผู้บริหารดังนี้

  หน่วย : ล้านบาท

  --------------------------------------------- -------------------------
  รายชื่อ                                         ค่าตอบแทนรวม

  1. พลเอก อัครเดช ศศิประภา                       3.16

  2. พลเอก ชัยณรงค์ หนุนภักดี                        1.44

  3. พลเอก นิพัฒน์ บุณยรัตพันธุ์                        0.62

  4. พลเอก นฤนาท กัมปนาทแสนยากร                  0.62

  5. พลเอก เสงี่ยม สวางควัฒน์                       0.62

  6. พลเอก ปริญญา ชัยสุกวัฒน์                        0.62

  7. พลตำรวจเอก สมชาย วาณิชเสนี                   0.20

  8. คุณศิรสิทธิ์ เอกะหิตานนท์                         0.27

  9. คุณเสกสิทธิ์ เจริญเศรษฐศิลป์                      0.27

  10. คุณจารุวรรณ จันทิมาพงษ์                        0.33

  11. คุณจินดา เทพพัตรา                            0.27

  12. คุณนวลพรรณ ล่ำซำ                            0.13

  13. นางปานทิพย์ ศรีพิมล                           0.62

  14. นายพงศ์พันธุ์ บุรณศิริ                           0.80

  15. นายนิพิฐ อรุณวงษ์ ณ อยุธยา                     0.62
  --------------------------------------------- -------------------------

  กรรมการบริษัท ออกระหว่างปี

  มีจำนวน 6 ท่าน ผลตอบแทนรวม 1.53 ล้านบาท

-   ค่าตอบแทนอื่นที่ไม่ใช่ตัวเงิน

  - ไม่มี -

  ค่าตอบแทนผู้บริหาร 5 ลำดับแรก

  หน่วย : ล้านบาท

+----------------------+--------------------+--------------------------+
|                      | จำนวน (ราย)        | ค่าตอบแทนรวม              |
+----------------------+--------------------+--------------------------+
| เจ้าหน้าที่บริหาร         |   5                |   9.09                   |
+----------------------+--------------------+--------------------------+

  ผู้บริหารออกระหว่างปี

  มีจำนวน 2 ท่าน ผลตอบแทนรวม 3.18 ล้านบาท

การเข้าร่วมอบรม สมาคมส่งเสริมสถาบันกรรมการบริษัทไทยของกรรมการ

  ------------------------- -------------------- -------------------------
  รายชื่อ                     ตำแหน่ง               หลักสูตรที่เข้าอบรม

  1. พลเอก อัครเดช ศศิประภา   ประธานกรรมการ        -

  2. พลเอก ชัยณรงค์ หนุนภักดี    กรรมการ              DCP 25/2002,DCP Refresher
                                                 Course 4/2007

  3. พลเอก นิพัฒน์ บุณยรัตพันธุ์    กรรมการอิสระ          DCP 24

  4. พลเอก นฤนาท            กรรมการอิสระ          DAP 67/2007
  กัมปนาทแสนยากร                                  

  5. พลเอก เสงี่ยม สวางควัฒน์   กรรมการอิสระ          DAP 67/2007

  6. พลเอก ปริญญา ชัยสุกวัฒน์    กรรมการอิสระ          DAP 67/2007

  7. พลตำรวจเอก สมชาย       กรรมการ              DCP 40/2004,DAP 6/2003
  วาณิชเสนี                                        

  8. นางนวลพรรณ ล่ำซำ        กรรมการอิสระ          DAP 67/2007

  9. นายศิรสิทธิ์ เอกะหิตานนท์    กรรมการอิสระ          -

  10. นางสาวจารุวรรณ         กรรมการ              DCP 77/2006
  จันทิมาพงษ์                                       

  11. นางจินดา เทพพัตรา       กรรมการ              DCP 50/2004

  12. นางปานทิพย์ ศรีพิมล       กรรมการ              DCP 73/2006

  13. นายพงศ์พันธุ์ บุรณศิริ       กรรมการ              DCP 24/2002

  14. นายนิพิฐ อรุณวงษ์ ณ อยุธยา กรรมการ              DCP 25/2002

  15. นายเสกสิทธิ์             กรรมการอิสระ          DAP 66/2007
  เจริญเศรษฐศิลป์                                   
  ------------------------- -------------------- -------------------------

ค่าตอบแทนของผู้สอบบัญชี

1. ค่าตอบแทนจากการสอบบัญชี (audit fee)

  บริษัทฯ จ่ายค่าตอบแทนการสอบบัญชีให้แก่บริษัท สอบบัญชีธรรมนิติ จำกัด
  ในรอบปีบัญชีที่ผ่านมามีจำนวนเงินรวม 765,000.- บาท

  2. ค่าบริการอื่น (non-audit fee)

  ไม่มี

การกำกับดูแลกิจการ 

คณะกรรมการบริษัทได้ให้ความสำคัญต่อการปฏิบัติตามหลักการกำกับดูแลกิจการที่ดีเพื่อเพิ่มความโปร่งใส
ความรับผิดชอบตามหน้าที่ของคณะกรรมการและผู้บริหารเพื่อเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย
จึงได้กำหนดนโยบายสนับสนุนการกำกับดูแลกิจการเพื่อเป็นแนวทางการกำกับดูแลที่ดีดังนี้

  1. นโยบายการกำกับดูแลกิจการ
  โดยคณะกรรมการมีความมุ่งมั่นในการสร้างมูลค่าเพิ่มให้แก่กิจการในระยะยาว
  บริหารงานด้วยความรอบคอบและระมัดระวัง ดูแลไม่ให้เกิดปัญหาความขัดแย้งทางผลประโยชน์
  ดูแลสิทธิของผู้ถือหุ้นรวมทั้งการปฏิบัติต่อผู้ถือหุ้นอย่างเท่าเทียมกัน

2. บทบาทของผู้มีส่วนได้เสีย บริษัทคำนึงถึงสิทธิของผู้มีส่วนได้เสียทุกกลุ่ม
ทั้งภายในและภายนอกบริษัทไม่ว่าจะเป็นผู้ถือหุ้น พนักงาน ลูกจ้าง คู่ค้า คู่แข่งขัน เจ้าหนี้ ลูกค้า
ชุมชนสังคมและสิ่งแวดล้อม

3. การเปิดเผยข้อมูลและความโปร่งใส บริษัทได้จัดให้มีการบริหารงาน การบันทึกบัญชี การ จัดทำ
รายงานทางการเงิน มีการจัดการอย่างถูกต้องตามกฎหมายและหลักเกณฑ์อย่างสม่ำเสมอ มี
การเปิดเผยข้อมูลที่ถูกต้อง ชัดเจน เป็นปัจจุบัน เพื่อสร้างความเชื่อมั่นให้แก่ผู้ลงทุน ผู้ถือหุ้นและ
เจ้าหนี้ที่เกี่ยวข้อง รวมไปถึงองค์กรภาครัฐต่างๆที่เกี่ยวข้อง รวมทั้งบริษัทได้เปิดเผยข้อมูล
ค่าตอบแทนกรรมการและผู้บริหารเพื่อให้ผู้ถือหุ้นสามารถตรวจสอบได้

4. ความรับผิดชอบของคณะกรรมการ คณะกรรมการของบริษัทจำนวน 15 ท่านประกอบด้วย
กรรมการอิสระ จำนวน 7 ท่าน โดยคณะกรรมการบริษัทมีวาระการดำรงตำแหน่ง 3 ปี
คณะกรรมการจะมีคุณสมบัติในการเข้ารับและดำรงตำแหน่งตามที่กฎหมายกำหนด คณะกรรมการ
บริษัทได้แต่งตั้งคณะกรรมการชุดย่อยโดยประธานกรรมการไม่ได้เข้าร่วมเป็นประธานหรือ
คณะกรรมการในคณะกรรมการชุดย่อยดังกล่าว เพื่อให้การทำงานของคณะกรรมการชุดย่อยเป็น
อิสระอย่างแท้จริง

9.5 การดูแลเรื่องการใช้ข้อมูลภายใน 

บริษัทมีกลไกในการป้องกันการนำข้อมูลภายในของบริษัท
ที่ยังไม่ได้เปิดเผยไปใช้เพื่อประโยชน์ของตนเองหรือผู้อื่น ดังนี้

  1) กรรมการ ผู้บริหาร พนักงาน และลูกจ้างของบริษัท จะต้องรักษาความลับ และ/หรือ
  ข้อมูลภายในของบริษัท โดยบริษัท
  มีข้อห้ามมิให้หน่วยงานที่ทราบข้อมูลภายในนำข้อมูลไปเปิดเผยยังหน่วยงานหรือบุคคลที่ไม่เกี่ยวข้องไม่ว่าโดยทางตรงหรือทางอ้อม
  และไม่ว่าจะได้รับผลตอบแทนหรือไม่ก็ตาม

  2) บริษัทได้จำกัดจำนวนบุคคลที่จะทราบข้อมูลภายใน
  โดยเฉพาะข้อมูลเกี่ยวกับฐานะการเงินของบริษัทก่อนจะเผยแพร่สู่สาธารณชน

  3)
  บริษัทได้ดำเนินการแจ้งให้ผู้บริหารเข้าใจหน้าที่ในการรายงานการถือครองหลักทรัพย์ในบริษัทของตนเอง
  คู่สมรส และบุตรที่ยังไม่บรรลุนิติภาวะ
  ตลอดจนการรายงานการเปลี่ยนแปลงการถือครองหลักทรัพย์ต่อสำนักงานคณะกรรมการ ก.ล.ต.
  ตามมาตรา 59 และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
  รวมทั้งข้อกำหนดห้ามคณะกรรมการ ผู้บริหาร
  รวมทั้งบุคคลใดๆที่ได้รับทราบข้อมูลภายในกระทำการใดๆอันขัดต่อมาตรา 241
  ของพระราชบัญญัติฯอีกด้วย

9.6 บุคลากร 

  ณ 31 ธันวาคม 2549 บริษัทมีพนักงานทั้งหมด 1,197 คน แบ่งเป็นผู้บริหาร 19 คน
  และพนักงาน 1,178 คน (ฝ่ายบริหาร 13 คน ฝ่ายโรงงาน 1,150 คน ฝ่ายขายและการตลาด
  13 คน ฝ่ายจัดซื้อ 4 คน ฝ่ายบัญชี-การเงินและฝ่ายวิเคราะห์การเงิน 17 คน)
  โดยมีผลตอบแทนรวมในปี 2549 ซึ่งได้แก่ เงินเดือน ค่าคอมมิชชั่น
  และเงินสมทบกองทุนสำรองเลี้ยงชีพ เท่ากับ 107.02 ล้านบาท

  ณ 31 ธันวาคม 2550 บริษัทมีพนักงานทั้งหมด 741 คน แบ่งเป็นผู้บริหาร 16 คน และพนักงาน
  725 คน (ฝ่ายบริหาร 11 คน ฝ่ายโรงงาน 694 คน ฝ่ายขาย 9 คน ฝ่ายการตลาด 1 คน
  ฝ่ายจัดซื้อ 3 คน ฝ่ายบัญชี 4 คน ฝ่ายการเงิน 4 คน ฝ่ายตรวจสอบภายใน 2 คน
  ฝ่ายเทคโนโลยีสารสนเทศ 3 คน ฝ่ายบุคคล 10 คน) โดยมีผลตอบแทนรวมในปี 2550 ซึ่งได้แก่
  เงินเดือน ค่าคอมมิชชั่น และเงินสมทบกองทุนสำรองเลี้ยงชีพ เท่ากับ 103.38 ล้านบาท

 นโยบายในการพัฒนาบุคลากรและพนักงาน

  บริษัทได้ดำเนินการจัดฝึกอบรมเพื่อพัฒนาบุคลากรและพนักงานของบริษัททุกระดับชั้น
  เพื่อพัฒนาทักษะความรู้ความชำนาญในการปฏิบัติงาน โดยในปี 2550 ได้จัดส่งพนักงานและลูกจ้าง
  เข้าร่วมฝึกอบรมกับหน่วยงานราชการ หรือผู้จัดฝึกอบรมภาคเอกชนต่างๆ เช่น
  กรมพัฒนาฝีมือแรงงาน กระทรวงแรงงาน สภาวิชาชีพบัญชี เป็นต้น
  และบริษัทได้มีการปรับปรุงระบบเทคโนโลยีสารสนเทศอย่างต่อเนื่อง
  เพื่อให้พนักงานสามารถทำงานได้อย่างมีประสิทธิภาพมากขึ้น ทั้งในส่วนของสำนักงานและโรงงาน
  รวมทั้งได้ให้แต่ละฝ่ายงานจัดสรรงบประมาณส่วนหนึ่งไว้สำหรับการฝึกอบรมด้วย